als_Latn dik_Latn sag_Latn
Lazio ruan hapin për Champions
Lazios që arrin të triumfojë sërish falë golit të Candrevas.Më këtë sukses, Lazio mbetet në garë për një vend në zonën Champions pasi ndjek Napolin e vendit të tretë me 2 pikë më pak
Politiko
E Diel, 22 Shkurt 2015 | 17:57
0 Komente.
Në ndeshjet e javës së 24 , bie në sy fitorja e vuajtur e Lazios që arrin të triumfojë sërish falë golit të Candrevas, i cili kalibroi të djathtën në të 78-ën për të hedhur në tapet Palermon.
Ishte talenti Dybala ai që nuk gaboi në minutën e 26-të duke shënuar një gol të lehtë pas gabimit të brazilianit Maurico, por bardhkaltërit e rritën presionin duke arritur edhe rrjetën e barazimit 7 minuta më pas me kapitenin Stefano Mauri.
Ndeshja e “Olimpicos” u komplikua edhe më shumë sepse asnjë prej skuadrave nuk u pajtua me këtë barazim, por në fund të 90 minutëshit, siçilianët qanë rastet e shumta të humbura, duke dalë pa pikë nga një prej sfidave më të bukura të luajtur nga skuadra e Iachinit. Më këtë sukses, Lazio mbetet në garë për një vend në zonën Champions pasi ndjek Napolin e vendit të tretë me 2 pikë më pak.
als_Latn als_Latn slv_Latn als_Latn als_Latn als_Latn als_Latn als_Latn